  Майя Бывальцева Удмуртилэн тӧроез Александр Бречалов Россилэсь азьмуртсэ Владимир Путинэз тодмо оружейниклэсь Михаил Калашниковлэсь вордӥськем нуналзэ пусъёнэ ӧтиз. Со сярысь Кремльлэн нимлыко сайтаз ивортэмын. 19-тӥ куарусёнэ Пыӵал тӥрлык поттӥсьлэн нуналаз Пыӵал тӥрлык поттӥсьёслэсь форумзэс ортчытӥськом. 2019-тӥ арын Михаил Тимофеевич Калашниковлэн 100 ар тырмонэзлы сӥзем ужрадъёс пӧлын со валтӥсез ужрад луоз. Владимир Владимирович, куриськом Тӥледыз пыриськыны. Тӥледыз та ужрадэ ӧтеммы потэ, яке 10-тӥ шуркынмонэ «М.Т. Калашниковлэн – ред.) вордӥськем нуналаз Александр Бречалов, Удмуртилэн тӧроезЭлькун кивалтӥсь пусйиз, конструкторлэсь котырес лыдпуссэ пусъён борды 15 улосвылъёс мыло-кыдо итӥськизы шуыса, тунсыкъясько мукет кунъёс но. Радъясь комитетлэн чакланъёсаз трос ужрадъёс. Со сяна, Александр Бречалов М.Т. Калашников нимо технопаркез усьтон сярысь вераз. Со Россиын но, Европаын но одӥгез тужгес азинлыкоез луоз шуыса малпасько. 2018-тӥ арын 27-тӥ инвожое ми Тӥ азьын тупанкылэз юнматӥм, куарусёнэ сое усьтыны кулэ Александр Бречалов, Удмуртилэн тӧроезУлосвыл тӧрлэн кылъёсызъя, Ижысь Шор площадез но мукет объектъёсты выльдыса, кар «ӵапак 2019-тӥ арын шӧдскымон воштӥськоз». Со сяна, элькун кивалтӥсь азьмуртэз 2018-тӥ арлы йылпумъянъёсын тодматӥз. Александр Бречалов Удмуртилэсь кун пунэмзэ ог 2 миллиард манетлы кулэстон но сюресъёсты тупатъян сярысь вераз. Сюресъёсты выльдонын ас материалъёсты кутыса гинэ 360 миллион манет шыръяны луиз. «Кышкыттэм но ӟечлыко сюресъёс» федерал ӵектосъя 2017-тӥ арын Удмуртия 27-тӥ интыын вал, кылем арын куинь устоосыз пӧлы шедиз. Бадӟым, умой вамыш лэсьтӥды Владимир Путин, Росси Федерацилэн азьмуртэзОзьы ик Александр Бречалов муниципал но кун унитарной предприятиосын ужан сярысь вераз. Кылсярысь, «Удмуртлес» автоном ужъюртлэн ватсаса дунлы вытъя (НДС) 115 миллион манет пунэмез вал, али предприяти табышен ужа. Со сяна, уже кутӥськисьтэм яке пайда сётӥсьтэм ваньбуретэз уже кыскон ужпумез но ӝутӥзы. Удмуртиын 1 сюрс 900 пала объектъёс уже кутӥсько вал. 2018-тӥ арын 268 миллион манет тыр ваньбуретэз вузазы но соосты возён вылын 70 миллион манет пала шыръязы. Озьы ик 2018-тӥ арын мер ужъюртъёсты рос-прос эскеризы-чотазы. Соосты тупатъяны 2019-тӥ арын коньдэт палэнысь 3 миллиард манет кыскозы. Эм удысын интыысь интые ветлӥсь огъетъёсты но пыктос висёнъёсты вазь шараян вылысь «Онкодесант» ужрадэз ортчытонлы саклык висъязы. Улосвыл тӧро пусйиз, 2019-тӥ ар Удмуртиын Тазалыклэн ареныз ялэмын.  Тегъёс: Мерлык ВладимирПутин Москва Удмуртия АлександрБречалов МТКалашниковлы100ар  